Diari Oficial de la Generalitat Valenciana


Sumari del DOGV 5197, del 13-02-2006 (2006/1172)

ACORD 15 de desembre de 2005, de la Comissió Territorial d'Urbanisme de València, de relatiu a la modificació puntual núm. 2 del Pla general de l'Alcúdia.
----------------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1172


Data del document
:   15-12-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcúdia, l'
    * pla d'urbanisme

ACORD 15 de desembre de 2005, de la Comissió Territorial d'Urbanisme de València, de relatiu a la modificació puntual núm. 2 del Pla general de l'Alcúdia. [2006/X1172]  
Vist l'expedient remés per l'Ajuntament de l'Alcudia referit a la modificació puntual núm. 2 del Pla general, a l'efecte de l'aprovació definitiva, i de conformitat amb el següents:  
Antecedents   
Primer. El projecte, que ha entrat en la Comissió Territorial d'Urbanisme amb data 25 de gener de 2005, es va sotmetre a informació pública, per període d'un mes, mitjançant un acord de la Junta de Govern Local de l'Ajuntament en la sessió del dia 25 de gener de 2005. Una vegada transcorregut el corresponent període d'exposició pública (DOGV núm. 4939 de 4 de febrer de 2005 i en el diari Levante de 31 de gener de 2005), sense que es presentaren al·legacions, es va aprovar provisionalment pel ple de la corporació local en data 12 d'abril de 2005.  
Segon. El projecte consta de memòria informativa i justificativa, i de plànols d'ordenació.  
Tercer. L'objecte del present expedient és la modificació de l'ús dotacional d'una parcel·la destinada a equipament escolar ES-06 de 6125 m² en el sector 1, per un nou equipament assistencial EQ-39, mantenint les seues alienacions i la superfície. Aquest equipament que es crea, limita amb l'existent EQ-07 destinat a centre de salut.  
L'equipament escolar ES-06 previst en el sector 1 es trasllada al sector 9 residencial, amb una superfície de 8.500 m², superior als 6.125 m² anteriorment previstos.  
A nivell gràfic, es preordena el sector 09 amb la situació del sòl dotacional i l'assignació d'usos. Així mateix, l'expedient recull gràficament l'ordenació detallada dels sectors en fase de gestió en el municipi, en concret del sector 08, sector 15 i sector 13. S'actualitza el quadre de reserves de sòl dotacional del Pla general, conforme a la modificació pretesa.  
Quart. El Pla general vigent qualifica la parcel·la que dóna als carrers Magúncia, Bollene i Ana de Ribella, com a ús dotacional de la xarxa secundària d'equipaments amb l'epígraf ES-06, reserva escolar, de titularitat publica. La part d'aquesta parcel·la situada en sòl urbà esta urbanitzada i cedida estant la resta pendent de la seua cessió i la urbanització a càrrec del sector 07 i es troba lliure d'edificació. La resta de la illa de cases es troba classificada com a sòl urbà i qualificat d'ús dotacional de la xarxa secundària d'equipaments amb l'epígraf EQ-07, centre de salut.  
Cinqué. La justificació que es fa en el document de la modificació proposada es basa en la millor distribució de les zones escolars com també en la possible utilització de la parcel·la objecte de modificació com a centre de dia, la proximitat al centre de salut de la qual li fa ser el lloc més idoni.  
D'altra banda, no es pretén disminuir l'estàndard d'ús escolar previst globalment en la revisió del Pla general ja que en un altre sector de sòl urbanitzable residencial (el sector 9) sense ordenació detallada es grafia una reserva escolar, amb la qual cosa es manté l'estàndard establit. Així mateix, i que perquè la localització d'aquest equipament siga coherent amb l'ordenació del sector s'ha completat el traçat de la xarxa viària i s'ha grafiat la resta de dotacions exigibles per aplicació del Reglament de planejament.  
Sisé. Amb data 17 de juny de 2005, entra en aquesta Comissió Territorial l'expedient administratiu i dos exemplars del projecte, en compliment a l'ofici de 7 de juny d'aquest servei territorial.   
Seté. Durant la tramitació de l'expedient s'ha sol·licitat informe a la Conselleria de Cultura i Educació, Direcció General de Règim Econòmic, i en concret al Servei de Projectes i Construccions Educatives de la Conselleria d'Educació, únic organisme afectat.  
El 27 d'abril de 2005 es rep ofici de l'esmentada direcció general en sentit favorable, amb el següent tenor literal:  
.S'admet que hi ha reserva de sòl suficient per a poder ubicar els centres d'infantil i primària que atenguen la demanda de places escolars prevista pel creixement de la població que es deduïx del desenvolupament urbanístic de l'Alcúdia. És per això, que es considera acceptable el canvi d'ús dotacional ES-06 escolar a ús d'equipament assistencial EQ-39 modificació núm. 2 del PGOU de l'Alcúdia (València)..  
Huité. L'Alcúdia compta amb pla general aprovat definitivament per la Comissió Territorial d'Urbanisme en data 30 de juliol de 2002.   
Nové. La Comissió Informativa de la Comissió Territorial d'Urbanisme de València, en la sessió del 12 de desembre de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. La tramitació ha sigut correcta, conforme al que establix l'article 38, per remissió de l'art. 55.1, de la Llei 6/94, de la Generalitat Valenciana, reguladora de l'activitat urbanística, (d'ara endavant la LRAU).  
Segon. La documentació està completa, a l'efecte del compliment del que ha preceptuat en l'article 27 de la LRAU.  
Tercer. L'ordenació proposada satisfà adequadament l'interés públic local, conforme es justifica en la memòria i en l'acord d'aprovació provisional.  
La modificació proposada, que suposa un increment del sòl dotacional escolar i assistencial en el municipi, millora la qualitat i la funcionalitat de les dotacions públiques del sector 1 i del sector 9, tant per la millor localització de les zones escolars com per la ubicació del nou equipament assistencial previst. Així mateix, s'aprofita la confrontació del centre de salut existent per a ubicar el nou equipament assistencial, destinat a centre de dia per a persones de la tercera edat amb dependències.   
La reserva de sòl dotacional, amb la creació d'un nou equipament assistencial EQ-39 de 6.125 m² i l'ampliació de l'educatiu denominat EQ-06 a 8.500 m², incrementa la seua proporció respecte a la prevista en el Pla general, augmentant, per tant, els estàndards de qualitat urbana en el municipi.  
L'expedient compta amb informe favorable de la Conselleria de Cultura i Educació, DG de Règim Econòmic, i en concret del Servei de Projectes i Construccions Educatives de la Conselleria d'Educació.  
En definitiva, no s'aprecia obstacle legal que impedisca l'aprovació autonòmica de l'expedient, des del punt de vista de les exigències de la política urbanística i territorial de la Generalitat Valenciana, tal com es recull en l'article 40 de la LRAU.  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals .i de les seues modificacions . de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.   
A la vista de tot allò adés esmentat, la Comissió Territorial d'Urbanisme, en la sessió del 15 de desembre de 2005 acorda: aprovar definitivament la modificació núm. 2 del Pla general de l'Alcúdia.   
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998 establix literalment:  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formuleu el requeriment indicat, les administracions públiques poden interposar, en el termini de dos mesos, comptadorr de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
Fet que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de desembre de 2005.. El secretari de la Comissió Territorial d'Urbanisme: Álvaro Aleixandre Ortí.